stanford-oval/wikipedia huggingface dataset:
รายพระนามนายกรัฐมนตรีสหรัฐอาหรับเอมิเรตส์
รายพระนามรองประธานาธิบดีและนายกรัฐมนตรีสหรัฐอาหรับเอมิเรตส์ (2514- ปัจจุบัน) > รายพระนามรองนายกรัฐมนตรีสหรัฐอาหรับเอมิเรตส์ (2514- ปัจจุบัน)

ฮัมดัน บิน รอชิด อัลมักตูม (2514–2516)
เคาะลีฟะฮ์ บิน ซายิด อัลนะฮ์ยาน (2516–2520)
ฮัมดัน บิน โมฮัมเหม็ด อัลนะฮ์ยาน (2520–2522)
ฮัมดัน บิน โมฮัมเหม็ด อัลนะฮ์ยาน & มักตูม บิน รอชิด อัลมักตูม (2522–2533)
สุลต่าน บิน ซายิด อัลนะฮ์ยาน (2533-2540)
สุลต่าน บิน ซายิด อัลนะฮ์ยาน & ฮัมดัน บิน ซายิด อัลนะฮ์ยาน (2540-2552)
ซาอิฟ บิน ซายิด อัลนะฮ์ยาน & มันซอร์ บิน ซายิด อัลนะฮ์ยาน (2552–ปัจจุบัน)
ดูเพิ่ม

ประธานาธิบดีสหรัฐอาหรับเอมิเรตส์
วัดคู่สร้าง

| วัดคู่สร้าง |
| --- | --- |


ที่ตั้ง: เลขที่ 43 หมู่ที่ 9 ถนนประชาอุทิศ–วัดคู่สร้าง  ตำบลในคลองบางปลากด อำเภอพระสมุทรเจดีย์ จังหวัดสมุทรปราการ 10290
ประเภท: วัดราษฎร์
นิกาย: มหานิกาย
เจ้าอาวาส: พระมงคลญาณวิกรม (บัญญัติ โชติธมฺโม)
 สถานีย่อยพระพุทธศาสนา
วัดคู่สร้าง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านวัดคู่สร้าง ตำบลในคลองบางปลากด อำเภอพระสมุทรเจดีย์ จังหวัดสมุทรปราการ
วัดคู่สร้างสร้างโดยสองสามีภรรยาชื่อสุดและรอด เป็นผู้ถวายที่ดินและดำเนินการสร้างวัดเริ่มตั้งแต่ พ.ศ. 2412 ขนานนามวัดว่า วัดสุดรอดศรัทธาธรรม ต่อมาเปลี่ยนชื่อเป็น วัดคู่สร้าง เพื่อเป็นเกียรติแก่สองสามีภรรยาผู้สร้าง วัดคู่สร้างได้รับพระราชทานวิสุงคามสีมาเมื่อวันที่ 14 มีนาคม พ.ศ. 2510 และได้ประกอบพิธีผูกพัทธสีมาเมื่อวันที่ 7 เมษายน พ.ศ. 2513 วัดได้เปิดสอนพระปริยัติธรรมเริ่มมาตั้งแต่ พ.ศ. 2490 โรงเรียนสอนเด็กก่อนเกณฑ์ เปิดสอนตั้งแต่ พ.ศ. 2515 ยังมีหน่วยอบรมประชาชนประจำตำบล ห้องสมุด และโรงเรียนประชาบาลตั้งอยู่ในวัด วัดคู่สร้างยังได้รับวัดพัฒนาตัวอย่างและอุทยานศึกษา เจ้าอาวาสองค์ปัจจุบันคือ พระมงคลญาณวิกรม (บัญญัติ โชติธมฺโม)
รายนามเจ้าอาวาส

พระอธิการลำเจียก พ.ศ. 2412–2419
พระอธิการแจง พ.ศ. 2420–2426
พระอธิการปลั่ง พ.ศ. 2427–2434
พระอธิการสอน พ.ศ. 2435–2439
พระอธิการฟู พ.ศ. 2440–2446
พระอธิการซุ้ย พ.ศ. 2447–2451
พระอธิการขำ พ.ศ. 2452–2459
พระอธิการศรี พ.ศ. 2460–2469
พระครูศาสตร์ พ.ศ. 2470–2489
พระครูใบฏิกาประยงค์ พ.ศ. 2490–2499
พระมงคลญาณวิกรม (บัญญัติ โชติธมฺโม) พ.ศ.2499-2567
พระครูภาวนาสมุทรคุณ (สุดใจ ปญฺญาทีโป) รักษาเจ้าอาวาส ปัจจุบัน
โจโมลฮารี

| --- | --- |

การจัดหมู่แบบว็อกซ์-เอไทไพ: Serif; Transitional; Non-Latin
ออกแบบโดย: Christopher J. Fynn
สัญญาอนุญาต: สัญญาอนุญาตฟอนต์เสรีของเอสไอแอล
โจโมลฮารี (Jomolhari) เป็นไทป์เฟซอักษรทิเบตที่สร้างโดย Christopher J. Fynn และสามารถดาวน์โหลดได้อย่างเสรีภายใต้สัญญาอนุญาตฟอนต์เสรีของเอสไอแอล ฟอนต์นี้รองรับข้อความที่เข้ารหัสโดยใช้มาตรฐานยูนิโคดและมาตรฐานแห่งชาติจีนสำหรับการเข้ารหัสอักขระของอักษรทิเบต (GB/T20524-2006 "Tibetan Coded Character Set") การออกแบบแบบอักษรนี้อิงตามตัวอย่างต้นฉบับภูฏาน  และเหมาะสำหรับข้อความในภาษาทิเบต ภาษาซองคา และภาษาอื่น ๆ ที่เขียนด้วยอักษรธิเบต สำหรับอักษรละตินแล้ว ฟอนต์นี้เข้ากันได้ทางเมตริกกับไทมส์นิวโรมัน
รูปแบบและสัญญาอนุญาต

โจโมลฮารีนั้นใช้งานได้ในรูปแบบโอเพ่นไทป์ โดยใช้โครงร่าง ทรูไทป์ มีการแจกจ่ายภายใต้สัญญาอนุญาตฟอนต์เสรีของเอสไอแอล
สามารถดาวน์โหลดได้จากกูเกิ้ลฟอนตส์, โครงการ Free Tibetan Fonts บนเว็บไซต์ Savannah และอีกหลายๆ แห่ง ไฟล์โครงการ VOLT ซึ่งประกอบด้วยแหล่งที่มาของระบบค้นหา OpenType ในตัวฟอนต์ยังมีอยู่บนไซต์ Savannah ด้วย
นอกจากนี้ยังมีอยู่ในแพ็คเกจ deb และ rpm บนลินุกซ์อีกด้วย
ตัวอย่างของฟอนต์โจโมลฮารีใน Google Docs
จังหวัดสระแก้วในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

การเลือกตั้งสมาชิกสภาผู้แทนราษฎรจังหวัดสระแก้ว พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบสัดส่วน > คะแนนรวมทั้งหมดในกลุ่มจังหวัดที่ 5

กลุ่มจังหวัดที่ 5 ประกอบไปด้วยจังหวัดนครราชสีมา จังหวัดนครนายก จังหวัดปราจีนบุรี จังหวัดสระแก้ว จังหวัดฉะเชิงเทรา จังหวัดชลบุรี จังหวัดระยอง จังหวัดจันทบุรี จังหวัดตราด และจังหวัดปทุมธานี
ผลการเลือกตั้งสมาชิกสภาผู้แทนราษฎรแบบสัดส่วน กลุ่มจังหวัดที่ 5
| พรรค | พรรค | คะแนนเสียง | ร้อยละ |
| --- | --- | --- | --- |
|  | เพื่อแผ่นดิน (1) | 197,933 | 5.26 |
|  | รวมใจไทยชาติพัฒนา (2) | 267,825 | 7.12 |
|  | เครือข่ายชาวนาแห่งประเทศไทย (3) | 42,774 | 1.14 |
|  | ประชาธิปัตย์ (4) | 1,497,587 | 39.82 |
|  | พลังเกษตรกร (5) | 30,088 | 0.80 |
|  | รักเมืองไทย (6) | – | – |
|  | แรงงาน (7) | – | – |
|  | เกษตรกรไทย (8) | 20,515 | 0.55 |
|  | ประชาราช (9) | 179,181 | 4.76 |
|  | นิติศาสตร์ไทย (10) | – | – |
|  | พัฒนาประชาธิปไตย (11) | – | – |
|  | พลังประชาชน (12) | 1,286,161 | 34.19 |
|  | ชาติไทย (13) | 117,252 | 3.12 |
|  | ดำรงไทย (14) | – | – |
|  | มัชฌิมาธิปไตย (15) | 54,141 | 1.44 |
|  | ชาติสามัคคี (16) | – | – |
|  | ความหวังใหม่ (17) | 16,466 | 0.44 |
|  | ประชากรไทย (18) | 13,063 | 0.35 |
|  | ประชามติ (19) | 8,097 | 0.22 |
|  | ไทเป็นไท (20) | 12,839 | 0.34 |
|  | พลังแผ่นดินไท (21) | – | – |
|  | มหาชน (22) | – | – |
|  | คุณธรรม (23) | 8,236 | 0.22 |
|  | ราษฎรรักไทย (24) | – | – |
|  | กฤษไทยมั่นคง (25) | – | – |
|  | อยู่ดีมีสุข (26) | – | – |
|  | ไทยร่ำรวย (27) | 9,182 | 0.24 |
|  | เอกราช (28) | – | – |
|  | พลังแผ่นดิน (29) | – | – |
|  | สังคมธิปไตย (30) | – | – |
|  | นำวิถี (31) | – | – |

| บัตรดี | บัตรดี | 3,761,340 | 90.92 |
| บัตรเสีย | บัตรเสีย | 230,304 | 5.57 |
| ไม่ประสงค์ลงคะแนน | ไม่ประสงค์ลงคะแนน | 145,149 | 3.51 |
| ผู้มาใช้สิทธิ์เลือกตั้ง | ผู้มาใช้สิทธิ์เลือกตั้ง | 4,136,793 | 74.36 |
| ผู้มีสิทธิ์เลือกตั้ง | ผู้มีสิทธิ์เลือกตั้ง | 5,563,067 | 100.00 |
ผลการเลือกตั้งแบบสัดส่วน > ผู้สมัครได้รับการเลือกตั้งในกลุ่มจังหวัดที่ 5

แต่ละกลุ่มจังหวัดมีสมาชิกสภาผู้แทนราษฎรกลุ่มละ 10 คน สำหรับกลุ่มจังหวัดที่ 5 แบ่งออกเป็นตามสัดส่วนคะแนนดังนี้
พรรคประชาธิปัตย์ 4 คน
พรรคพลังประชาชน 4 คน
พรรครวมใจไทยชาติพัฒนา 1 คน
พรรคเพื่อแผ่นดิน 1 คน
พรรคประชาราช 1 คน
| พรรคการเมือง | พรรคการเมือง | รายชื่อผู้สมัคร |
| --- | --- | --- |
| พรรคประชาธิปัตย์ |  | ไกรศักดิ์ ชุณหะวัณ |
| พรรคประชาธิปัตย์ |  | สมเกียรติ พงษ์ไพบูลย์ |
| พรรคประชาธิปัตย์ |  |  พันเอก วินัย สมพงษ์ |
| พรรคประชาธิปัตย์ |  | ภุชงค์ รุ่งโรจน์ |
|  พรรคพลังประชาชน |  | พลอากาศเอก สุกำพล สุวรรณทัต วิรุฬ เตชะไพบูลย์ |
|  พรรคพลังประชาชน |  | สมพล เกยุราพันธุ์ |
|  พรรคพลังประชาชน |  | อัสนี เชิดชัย |
| พรรครวมใจไทยชาติพัฒนา |  |  พลเอก เชษฐา ฐานะจาโร |
| พรรคเพื่อแผ่นดิน |  | ปุระพัฒน์ วิเศษจินดาวัฒนา |
| พรรคประชาราช |  | เสนาะ เทียนทอง |
ผลการเลือกตั้งแบบสัดส่วน > คะแนนรวมเฉพาะจังหวัดสระแก้ว

ผลการเลือกตั้งสมาชิกสภาผู้แทนราษฎรแบบสัดส่วน จังหวัดสระแก้ว
| พรรค | พรรค | คะแนนเสียง | ร้อยละ |
| --- | --- | --- | --- |
|  | เพื่อแผ่นดิน (1) | 6,362 | 2.53 |
|  | รวมใจไทยชาติพัฒนา (2) | 2,283 | 0.91 |
|  | เครือข่ายชาวนาแห่งประเทศไทย (3) | 2,486 | 0.99 |
|  | ประชาธิปัตย์ (4) | 46,772 | 18.60 |
|  | พลังเกษตรกร (5) | 1,774 | 0.71 |
|  | รักเมืองไทย (6) | – | – |
|  | แรงงาน (7) | – | – |
|  | เกษตรกรไทย (8) | 1,357 | 0.54 |
|  | ประชาราช (9) | 126,495 | 50.29 |
|  | นิติศาสตร์ไทย (10) | – | – |
|  | พัฒนาประชาธิปไตย (11) | – | – |
|  | พลังประชาชน (12) | 58,618 | 23.30 |
|  | ชาติไทย (13) | 1,275 | 0.51 |
|  | ดำรงไทย (14) | – | – |
|  | มัชฌิมาธิปไตย (15) | 1,125 | 0.45 |
|  | ชาติสามัคคี (16) | – | – |
|  | ความหวังใหม่ (17) | 935 | 0.37 |
|  | ประชากรไทย (18) | 544 | 0.22 |
|  | ประชามติ (19) | 340 | 0.14 |
|  | ไทเป็นไท (20) | 458 | 0.18 |
|  | พลังแผ่นดินไท (21) | – | – |
|  | มหาชน (22) | – | – |
|  | คุณธรรม (23) | 391 | 0.16 |
|  | ราษฎรรักไทย (24) | – | – |
|  | กฤษไทยมั่นคง (25) | – | – |
|  | อยู่ดีมีสุข (26) | – | – |
|  | ไทยร่ำรวย (27) | 319 | 0.13 |
|  | เอกราช (28) | – | – |
|  | พลังแผ่นดิน (29) | – | – |
|  | สังคมธิปไตย (30) | – | – |
|  | นำวิถี (31) | – | – |

| บัตรดี | บัตรดี | 251,534 | 91.63 |
| บัตรเสีย | บัตรเสีย | 16,203 | 5.90 |
| ไม่ประสงค์ลงคะแนน | ไม่ประสงค์ลงคะแนน | 6,769 | 2.47 |
| ผู้มาใช้สิทธิ์เลือกตั้ง | ผู้มาใช้สิทธิ์เลือกตั้ง | 274,506 | 74.09 |
| ผู้มีสิทธิ์เลือกตั้ง | ผู้มีสิทธิ์เลือกตั้ง | 370,528 | 100.00 |
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบด้วยจังหวัดสระแก้วทั้งจังหวัด
| ผลการเลือกตั้งสมาชิกสภาผู้แทนราษฎร เขต 1 จังหวัดสระแก้ว> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดสระแก้ว> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดสระแก้ว> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดสระแก้ว> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดสระแก้ว> % | ผลการเลือกตั้งสมาชิกสภาผู้แทนราษฎร เขต 1 จังหวัดสระแก้ว> ± |
| --- | --- | --- | --- | --- | --- |
|  | ประชาราช | ฐานิสร์ เทียนทอง (4)* | 154,805 | 60.22 |  |
|  | ประชาราช | ตรีนุช เทียนทอง (5)* | 150,039 | 58.36 |  |
|  | ประชาราช | สรวงศ์ เทียนทอง (6)* | 142,701 | 55.51 |  |
|  | พลังประชาชน  | พันตำรวจเอก วิสิฐต์ นาคะตะ (1) | 63,801 | 24.82 |  |
|  | พลังประชาชน  | ปัญญา ชาติปัญญาวุฒิ (2) | 54,794 | 21.31 |  |
|  | พลังประชาชน  | ธานินทร์ ศุภศักดิ์มนตรี (3) | 54,631 | 21.25 |  |
|  | ประชาธิปัตย์   | เรือง บาดาล (9) | 30,235 | 11.76 |  |
|  | ประชาธิปัตย์   | พรพล เอกอรรถพร (7) | 28,551 | 11.11 |  |
|  | ประชาธิปัตย์   | สุทธิรักษ์ วันเพ็ญ (8) | 24,128 | 9.39 |  |
|  | ประชากรไทย  | ร้อยตรี ชนก เกษมวงศ์ (12) | 4,903 | 1.91 |  |
|  | เครือข่ายชาวนาแห่งประเทศไทย   | วรเชษฐ สิทธิจันทร์ (16) | 2,228 | 0.87 |  |
|  | เครือข่ายชาวนาแห่งประเทศไทย   | เรืองศักดิ์ รัตนวิเศษประชา (18) | 2,065 | 0.80 |  |
|  | เครือข่ายชาวนาแห่งประเทศไทย   | กุหลาบ บุญเรือง (17) | 2,022 | 0.79 |  |
|  | มัชฌิมาธิปไตย | ชัยณรงค์ สังข์ว่อง (15) | 1,798 | 0.70 |  |
|  | ประชากรไทย  | วีรวิทย์ กรเศษ (10) | 1,365 | 0.53 |  |
|  | มัชฌิมาธิปไตย | ส่งศักดิ์ ไชยลาวัณย์ (13) | 1,297 | 0.51 |  |
|  | ประชากรไทย  | ดาบตำรวจ ทศพล พะยอมศรี (11) | 1,270 | 0.49 |  |
|  | มัชฌิมาธิปไตย | สุดใจ นู (14) | 1,212 | 0.47 |  |
| บัตรดี | บัตรดี | บัตรดี | 257,089 | 93.66 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 10,083 | 3.67 | – |
| บัตรเสีย | บัตรเสีย | บัตรเสีย | 7,336 | 2.67 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 274,508 | 74.09 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 370,528 | 100.00 | — |
: ประชาราช ได้ที่นั่งจาก ไทยรักไทย  
: ประชาราช ได้ที่นั่งจาก ไทยรักไทย  
: ประชาราช ได้ที่นั่งจาก ไทยรักไทย
ดูเพิ่ม

จังหวัดสระแก้วในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
จังหวัดสระแก้วในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
แม่เจ้าสุชาดา

| แม่เจ้าสุชาดา |
| --- | --- |
พระชายาในเจ้าผู้ครองนครแพร่
คู่อภิเษก: พระยาเทพวงศ์
พระบุตร: พระยาอินทวิไชย เจ้าปิ่นแก้ว เจ้าพุทธวงศ์
ราชวงศ์: แสนซ้าย
พระบิดา: พระยาศรีสุริยวงศ์ (มังไชย)
พระมารดา: แม่เจ้าบุษบาราชเทวี
แม่เจ้าสุชาดาราชเทวี เป็นพระธิดาในพระยาศรีสุริยวงศ์ (มังไชย) เจ้าผู้ครองนครแพร่สมัยกรุงธนบุรี และเป็นราชเทวีในพระยาเทพวงศ์ เจ้าผู้ครองนครแพร่องค์ที่ 2 แห่งราชวงศ์แสนซ้าย
พระประวัติ

แม่เจ้าสุชาดา เป็นพระธิดาในพระยาศรีสุริยวงศ์ (มังไชย) เจ้าผู้ครองนครแพร่สมัยกรุงธนบุรี และแม่เจ้าบุษบาราชเทวี (ธิดาแม่เจ้าบาง) เจ้าสุชาดาเสกสมรสกับพระยาเทพวงศ์ เจ้าผู้ครองนครแพร่องค์ที่ 2 แห่งราชวงศ์แสนซ้าย และได้รับสถาปนาเป็น “แม่เจ้าสุชาดาราชเทวี”
ราชโอรส ราชธิดา

แม่เจ้าสุชาดาราชเทวี มีราชโอรส-ราชธิดา กับพระยาเทพวงศ์ 3 องค์ คือ
พระยาอินทวิไชย ราชเทวีชื่อแม่เจ้าสุพรรณวดีราชเทวี ได้ครองราชย์เป็นพระยานครแพร่องค์ต่อมา
เจ้าปิ่นแก้ว (อ้างอิงจากหนังสือเชื้อสายเจ้าหลวงเมืองแพร่ 4 สมัย เรียบเรียงโดยบัวผิว วงศ์พระถาง เจ้าไข่มุกต์ ประชาศรัยสรเดช และร.ต.ดวงแก้ว รัตนวงศ์) สมรสกับเจ้าวังขวา มีโอรส-ธิดา ดังนี
เจ้าเขียว สมรสกับ พระวังขวา (เจ้าหนานคำแสน)
เจ้าพิมพิสาร ต่อมาคือ พระยาพิมพิสารราชาเจ้าผู้ครองนครแพร่ องค์ที่ 4 แห่งราชวงศ์แสนซ้าย ราชเทวีคือแม่เจ้าแก้วไหลมา
เจ้าเรือนแก้ว สมรสกับ พระยาบุรีรัตน์ (เจ้าหนานปัญญา มหายศปัญญา)
เจ้าแก้ววรรณา สมรสกับ พระวังซ้าย (เจ้าวังซ้ายเฒ่า)
พระยาราชวงศ์ (เจ้าน้อยสุริยวงศ์) สมรสกับ เจ้าบัวคำ และเจ้าบัวจีน
เจ้าพุทธวงศ์ ภรรยาและบุตรหลานไม่ปรากฏนาม
ท่าอากาศยานนานาชาติบึงกาฬ

| ท่าอากาศยานบึงกาฬ |
| --- | --- |
IATA: none ICAO: none
ข้อมูลสำคัญ
การใช้งาน: สาธารณะ - กองทัพไทย
พื้นที่บริการ: จังหวัดบึงกาฬ ประเทศไทย
ที่ตั้ง: บ้านดอนปอ ตำบลโนนสว่าง อำเภอเมืองบึงกาฬ จังหวัดบึงกาฬ ประเทศไทย
เปิดใช้งาน: พ.ศ. 2572
พิกัด: 18°19′48″N 103°33′43″E﻿ / ﻿18.33000°N 103.56194°E﻿ / 18.33000; 103.56194
แผนที่

ท่าอากาศยานบึงกาฬ เป็นโครงการก่อสร้างสนามบินแห่งแรกและจะเป็นท่าอากาศยานที่ทันสมัยที่สุดอีกแห่งหนึ่งในประเทศไทยและในจังหวัดบึงกาฬ ซึ่งได้รับการสนับสนุนให้มีการก่อสร้างจากทางรัฐบาล โดยพลอากาศเอก ดร.ประจิน จั่นตอง รัฐมนตรีว่าการกระทรวงคมนาคมในขณะนั้น ได้เสนอแผนการจัดสร้างท่าอากาศยานแห่งแรกในจังหวัดบึงกาฬ เมื่อวันที่ 22 เมษายน พ.ศ. 2559 ในโอกาสที่พลเอก ประยุทธ์ จันทร์โอชา นายกรัฐมนตรีในขณะนั้น ได้ลงพื้นที่ภาคตะวันออกเฉียงเหนือในจังหวัดอุดรธานี เพื่อประชุมการดำเนินงานในภาคตะวันออกเฉียงเหนือ
ที่ตั้งท่าอากาศยาน

สถานที่ก่อสร้างท่าอากาศยานตั้งอยู่ ณ ที่ บ้านดอนปอ ตำบลโนนสว่าง อำเภอเมืองบึงกาฬ จังหวัดบึงกาฬ ระยะห่างจากตัวจังหวัดบึงกาฬ ประมาณ 25 กิโลเมตร ตามทางหลวงหมายเลข 212 ตอนหนองคาย - บึงกาฬ โดยได้มีการศึกษาความเหมาะสมในการก่อสร้างท่าอากาศยานนานาชาติบึงกาฬจากสำนักงานการบินพลเรือนแห่งประเทศไทย ซึ่งได้รับงบประมาณศึกษาเบื้องต้นประมาณ 18 ล้านบาท เพื่อศึกษาความเหมาะสมของสถานที่ในการก่อสร้าง
ประวัติการก่อสร้าง

การประชุมคณะกรรมการร่วมภาครัฐและเอกชนเพื่อแก้ไขปัญหาเศรษฐกิจ (กรอ.) กลุ่มภาคตะวันออกเฉียงเหนือตอนบน 1 ที่ จังหวัดอุดรธานี เมื่อวันที่ 22 เมษายน พ.ศ. 2559  พลอากาศเอก ดร.ประจิน จั่นตอง อดีตรัฐมนตรีว่าการกระทรวงคมนาคม ในฐานะประธานที่ประชุม ได้เสนอให้มีการศึกษาความเป็นไปได้ในการก่อสร้างท่าอากาศยาน จังหวัดบึงกาฬ เพื่อเชื่อมต่อไปยังประเทศลาว จากปัจจุบันที่การเดินทางด้วยเครื่องบินมีศูนย์กลางอยู่ที่ จังหวัดอุดรธานี
กระทรวงมหาดไทยเตรียมพื้นที่ไว้ 2 แปลง 4,714 ไร่ 3 งาน 29 ตารางวา ถ้าดำเนินการจะใช้งบราว 2,000 ล้านบาท เริ่มช่วงปี พ.ศ. 2562 ใช้เวลาก่อสร้าง 3 ปีครึ่ง ช่วงแรกอาจจะขาดทุน แต่อนาคตจะเป็นสนามบินที่มีคนนิยมมาก โดยเฉพาะอยู่ริมแม่น้ำโขง แม่น้ำสำคัญที่สุดของอาเซียน ซึ่งเป็นถนนเลียบริมโขง เส้นทางจักรยาน ผ่านธรรมชาติ ผ่านวัฒนธรรม อยู่ระหว่างการศึกษาในขณะนี้
พลอากาศเอก ดร.ประจิน จั่นตอง อดีตรัฐมนตรีว่าการกระทรวงคมนาคม กล่าวว่า
การเตรียมรับประชาคมเศรษฐกิจอาเซียน ภาคอีสานตอนบนต้องให้ความสำคัญกับประเทศลาว ซึ่งถือเป็นจุดที่ต้องผ่านไปสู่ประเทศจีนและประเทศเวียดนาม ที่ผ่านมาได้หารือกับประเทศลาวในการกำหนดพื้นที่เชื่อมโยงไว้ 4 จุด ประกอบด้วย จังหวัดหนองคาย ซึ่งจะมีทั้งถนนและรถไฟ จังหวัดมุกดาหาร ช่องเม็ก จังหวัดอุบลราชธานี และที่จังหวัดบึงกาฬ ซึ่งจะต้องมีสนามบิน และในเร็วๆ นี้จะมีการหารือกับประเทศเวียดนามต่อไป
โครงการพื้นฐานมีความจำเป็นต้องเร่งรัด ทางบกแผนพัฒนาเส้นทางตะวันตก - ตะวันออกตอนบน แม่สอด - จังหวัดมุกดาหาร ตอนกลางท่าเรือทวาย - ชายแดนกัมพูชา และตอนใต้ของจังหวัดสตูล - จังหวัดสงขลา ตลอดจนโครงข่ายถนนเชื่อมแต่ละจังหวัด
ดูเพิ่ม

รายชื่อท่าอากาศยานในประเทศไทย
แบบอาณาเขตบริเวณสถานที่ก่อสร้างท่าอากาศยานจังหวัดบึงกาฬ
พระเจ้าไท่คัง

| พระเจ้าไท่คัง |
| --- | --- |
พระสาทิสลักษณ์ของพระเจ้าไท่คัง
พระมหากษัตริย์เซี่ย
พระองค์ก่อน: พระเจ้าฉี่
พระองค์ถัดไป: พระเจ้าจ้งคัง

ราชวงศ์: ราชวงศ์เซี่ย
พระราชบิดา: พระเจ้าฉี่
พระเจ้าไท่คัง (จีน: 太康) เป็นพระมหากษัตริย์ราชวงศ์เซี่ย เป็นพระราชโอรสของพระเจ้าฉี่และเป็นพระราชนัดดาของพระเจ้าอวี่และพระนางหนี่เจียว ตามบันทึก พระเจ้าไท่คังทรงชอบล่าสัตว์และพระองค์ปกครองอาณาจักรไม่ค่อยดีนักอนึ่งมีบางเอกสารกล่าวว่าพระองค์จมน้ำสวรรคต
ทางแยกต่างระดับบางโคล่

| --- | --- |

ชื่ออักษรไทย: บางโคล่
ชื่ออักษรโรมัน: Bang Khlo
ที่ตั้ง: แขวงบางโคล่ เขตบางคอแหลม กรุงเทพมหานคร
ทิศทางการจราจร
↗: ทางพิเศษเฉลิมมหานคร » ท่าเรือกรุงเทพ
↙: ทางพิเศษเฉลิมมหานคร, ทางพิเศษสายพระราม 3-ดาวคะนอง-วงแหวนรอบนอกตะวันตก » ถนนพระรามที่ 2
↖: ทางพิเศษศรีรัช » ถนนแจ้งวัฒนะ
ทางแยกต่างระดับบางโคล่ เป็นทางแยกต่างระดับจุดตัดของทางด่วนในประเทศไทย ในพื้นที่แขวงบางโคล่ เขตบางคอแหลม กรุงเทพมหานคร เดิมเป็นจุดตัดระหว่างทางพิเศษเฉลิมมหานคร ช่วงท่าเรือ-ดาวคะนอง บริเวณใกล้กับสะพานพระราม 9 และทางพิเศษศรีรัช ส่วน B รวมถึงเชื่อมต่อกับถนนรัชดาภิเษก
ต่อมามีการสร้างทางพิเศษสายพระราม 3-ดาวคะนอง-วงแหวนรอบนอกตะวันตก เชื่อมจากสะพานทศมราชันเข้ามายังทางแยกต่างระดับบางโคล่ด้วย ทำให้เมื่อวันที่ 2 ตุลาคม พ.ศ. 2565 การทางพิเศษแห่งประเทศไทย ได้เปลี่ยนแปลงทางแยกจากทางพิเศษเฉลิมมหานครไปยังทางพิเศษศรีรัชฝั่งมุ่งหน้าไปยังถนนแจ้งวัฒนะ โดยให้ใช้ทางแยกใหม่บนทางยกระดับ และปิดทางแยกเดิมที่ระดับดินบริเวณเชิงสะพานไปอย่างถาวรตลอดแนว เพื่อเปิดพื้นที่ให้แนวทางลาดชุดใหม่ของทางพิเศษสายพระราม 3-ดาวคะนอง-วงแหวนรอบนอกตะวันตก ที่พาดข้ามจากสะพานทศมราชันเข้ามาเชื่อมกับทางพิเศษเฉลิมมหานคร โดยมีผลตั้งแต่เวลา 3:00 น. ของวันดังกล่าว นอกจากนี้ยังมีการสร้างทางลาดเพิ่มอีกหลายเส้นทางในบริเวณทางแยกต่างระดับบางโคล่ เพื่อเชื่อมต่อทางพิเศษเฉลิมมหานคร และทางพิเศษศรีรัช เข้ากับทางพิเศษสายพระราม 3-ดาวคะนอง-วงแหวนรอบนอกตะวันตก ให้สามารถเดินทางได้อย่างสมบูรณ์มากขึ้น
การเตรียมงานพระราชพิธีพระราชทานเพลิงพระศพ สมเด็จเจ้าฟ้าฯ กรมหลวงนราธิวาสราชนครินทร์

พระราชพิธีพระราชทานเพลิงพระศพ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เป็นพระราชพิธีที่จัดเพื่อแสดงความจงรักภักดี และถวายความอาลัย แด่สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ โดยรัฐบาลกำหนดวันพระราชพิธีฯ ระหว่างวันที่ 14-19 พฤศจิกายน พ.ศ. 2551 การเตรียมงานพระราชพิธีฯ ดำเนินการตั้งแต่เดือนมกราคม พ.ศ. 2551 และมีการประชุมคณะกรรมการอำนวยการจัดงานฯ ครั้งแรก ในเดือนพฤษภาคม พ.ศ. 2551 การดำเนินการพระราชพิธีฯ เป็นไปอย่างต่อเนื่อง มีการสร้างพระเมรุ และอาคารประกอบ การบูรณปฏิสังขรณ์พระมหาพิชัยราชรถ ราชยาน และเครื่องประกอบพระราชพิธี รวมถึงการเตรียมงานมหรสพในงานออกพระเมรุ
การประชุมคณะกรรมการอำนวยการจัดงานฯ

เมื่อวันที่ 6 พฤษภาคม พุทธศักราช 2551 เวลา 15.00 น.พระบาทสมเด็จพระวชิรเกล้าเจ้าอยู่หัว เมื่อครั้งยังทรงเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร พร้อมด้วย สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ ในการประชุมคณะกรรมการอำนวยการจัดงาน พระราชพิธีพระราชทานเพลิงพระศพ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ณ ตึกสันติไมตรีหลังนอก ทำเนียบรัฐบาล โดยมี นายสมัคร สุนทรเวช นายกรัฐมนตรี นายธีรพล นพรัมภา เลขาธิการนายกรัฐมนตรี นายจุลยุทธ หิรัณยะวสิต ปลัดสำนักนายกรัฐมนตรี เฝ้ารับเสด็จฯ
ภายหลังเสร็จสิ้นการประชุม นายกรัฐมนตรีแถลงข่าวต่อสื่อมวลชน ณ ตึกสันติไมตรีหลังใน มีสาระสำคัญโดยสรุปดังนี้
พระบาทสมเด็จพระวชิรเกล้าเจ้าอยู่หัว เมื่อครั้งยังทรงเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานข้อคิดว่า ควรจะตกลงกันให้เรียบร้อยว่าจะดำเนินการอย่างไร เนื่องจากคณะกรรมการฯ คิดตามแบบโบราณราชประเพณีว่า พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้กำหนดเป็นวันใด ทางสำนักพระราชวังจะได้แจ้งเป็นหนังสือมา จึงเริ่มดำเนินการไปตามวันที่โปรดเกล้าฯ ในส่วนพระเมรุ ได้วางรากฐาน และเสาตอม่อไปแล้วร้อยละ 95 งานวางคาน และตงเหล็ก แล้วเสร็จไปร้อยละ 80 และจะเสร็จสมบูรณ์ ในเดือนตุลาคมนี้ คณะกรรมการฯ จึงได้คาดหมายวันพระราชพิธีพระราชทานเพลิงพระศพฯ ในเดือนพฤศจิกายน ทั้งนี้ ในระหว่างการประชุม ทั้งสองพระองค์รับสั่งให้เลือกวันจากปฏิทิน โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงพระราชดำริให้พิธีกฐินออกพรรษา และประเพณีลอยกระทงของประชาชน ซึ่งตรงกับวันที่ 12 พฤศจิกายน ผ่านไปเสียก่อน ที่ประชุมจึงลงมติเลือกวันพระราชพิธีฯ ในระหว่างวันที่ 14-19 พฤศจิกายน พ.ศ. 2551 ทั้งนี้ คณะกรรมการอำนวยการจัดงานพระราชพิธีฯ จะได้จัดทำรายงานสรุปความก้าวหน้าต่างๆ ของการเตรียมงาน เพื่อนำขึ้นกราบบังคมทูล พระบาทสมเด็จพระวชิรเกล้าเจ้าอยู่หัว เมื่อครั้งยังทรงเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร และ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ให้ทรงทราบทุก 2-3 สัปดาห์
ริ้วขบวนพระอิสริยยศ

ดูเพิ่ม: ริ้วขบวนพระอิสริยยศในพระราชพิธีพระราชทานเพลิงพระศพฯ พ.ศ. 2551
ริ้วขบวนพระอิสริยยศ > รายละเอียดของแต่ละริ้วขบวน

คณะกรรมการอำนวยการฯ พิจารณาเห็นชอบให้มีทั้งสิ้น 6 ริ้วกระบวน ดังรายละเอียดต่อไปนี้
พระราชพิธีถวายพระเพลิงพระศพฯ
ริ้วขบวนเชิญพระโกศ โดยพระยานมาศสามลำคาน จากพระที่นั่งดุสิตมหาปราสาท ไปยังพระมหาพิชัยราชรถ หน้าวัดพระเชตุพนวิมลมังคลาราม
ริ้วขบวนเชิญพระโกศ โดยพระมหาพิชัยราชรถ จากหน้าวัดพระเชตุพนวิมลมังคลาราม ไปยังพระเมรุ ท้องสนามหลวง
ริ้วขบวนเชิญพระโกศ โดยพระยานมาศสามลำคาน เวียนพระเมรุโดยอุตราวัฏ (เวียนซ้าย) ครบ 3 รอบ แล้วเชิญพระโกศ ประดิษฐานบนพระเมรุ
พระราชพิธีบรรจุพระอัฐิ
ริ้วขบวนเชิญพระโกศพระอัฐิ โดยพระที่นั่งราเชนทรยาน และพระสรีรางคาร โดยพระวอสีวิกากาญจน์ จากพระเมรุ ท้องสนามหลวง เข้าสู่พระบรมมหาราชวัง
พระราชพิธีอัญเชิญพระโกศพระอัฐิ ขึ้นประดิษฐานบนพระวิมาน พระที่นั่งจักรีมหาปราสาท ภายหลังบำเพ็ญพระราชกุศลพระอัฐิ
ริ้วขบวนเชิญพระโกศพระอัฐิ โดยพระที่นั่งราเชนทรยาน จากพระที่นั่งดุสิตมหาปราสาท ขึ้นประดิษฐาน ณ พระวิมาน บนพระที่นั่งจักรีมหาปราสาท
พระราชพิธีบรรจุพระสรีรางคาร
ริ้วขบวนเชิญพระสรีรางคาร จากพระศรีรัตนเจดีย์ วัดพระศรีรัตนศาสดาราม โดยรถยนต์พระที่นั่ง ไปบรรจุ ณ อนุสรณ์สถานรังษีวัฒนา วัดราชบพิธสถิตมหาสีมาราม
ริ้วขบวนพระอิสริยยศ > การฝึกซ้อมริ้วกระบวน

ในส่วนการซ้อมริ้วกระบวนพระราชอิสริยยศ คณะกรรมการอำนวยการฯ ได้มีฝึกการซ้อมริ้วกระบวนพระราชอิสริยยศขึ้น ได้ฝึกซ้อมในสถานที่จริง และเครื่องประกอบพระราชอิสริยยศจริง โดยมี คณะกรรมการอำนวยการจัดงานฯ ทหารกองเกียรติยศ ทหารรักษาพระองค์ ข้าราชการ ข้าราชบริพาร ข้าหลวง สมาชิกราชสกุล โรงเรียนเตรียมทหาร และโรงเรียนวชิรวุธวิทยาลัย ได้ร่วมเดินฝึกซ้อมริ้วกระบวนพระราชอิสริยยศขึ้น แต่ส่วนริ้วกระบวนเชิญพระสรีรางคาร ในริ้วกระบวนสุดท้ายนั้นทหารม้ารักษาพระองค์ได้ร่วมฝึกซ้อมภายในกองทหารม้าและครั้งต่อไปได้ร่วมฝึกซ้อมในสถานที่จริง
พระเมรุและอาคารประกอบ > การออกแบบ

สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี รับสั่งให้ใช้แบบพระเมรุทรงยอดปราสาท มีรูปแบบโครงสร้างทางสถาปัตยกรรม คล้ายพระเมรุของสมเด็จพระปิตุจฉาเจ้าสุขุมาลมารศรี พระอัครราชเทวีออกแบบโดย นาวาอากาศเอกอาวุธ เงินชูกลิ่น อดีตอธิบดีกรมศิลปากร
พระเมรุและอาคารประกอบ > การก่อสร้าง

พระเมรุ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เป็นกุฎาคารเรือนยอดประธานมณฑล สร้างหันหน้าไปทางทิศตะวันตก เป็นพระเมรุทรงปราสาทจตุรมุข ย่อมุมไม้สิบสอง ยอดปักพระสัปตปฎลเศวตฉัตร ซึ่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงทรงพระกรุณาโปรดเกล้าฯ เสด็จพระราชดำเนินทรงยกขึ้นสู่ยอดพระเมรุ เมื่อวันจันทร์ที่ 20 ตุลาคม พ.ศ. 2551 ความสูงจากฐานถึงยอดฉัตร 37.85 เมตร กว้าง 31.80 เมตร ยาว 39.80 เมตร สร้างด้วยไม้ โครงสร้างภายในเป็นเหล็กประดับด้วยกระดาษทองย่นตกแต่งด้วยลวดลาย
ฐานพระเมรุ จัดทำเป็น 2 ระดับ มีบันไดทอดถึงตลอดทั้ง 4 ทิศ ระดับแรกเรียกว่า ฐานชาลา ประดับด้วยรูปเทวดานั่งคุกเข่า พระหัตถ์ถือบังแทรกตรงกลางเป็นโคมไฟ ประดับตามพนักฐานชาลา ด้านในมีรูปเทวดา ประทับยืนถือฉัตรเครื่องสูงรายรอบ ระดับที่สองหรือฐานบนเรียกว่า ฐานพระเมรุ เป็นฐานสิงห์ มีบันไดทางขึ้นจากฐานชาลาทั้ง 4 ทิศ โถงกลางใหญ่ตั้งพระ จิตกาธานขนาดใหญ่สำหรับประดิษฐานพระโกศ เพื่อถวายพระเพลิง ทางด้านทิศเหนือของพระจิตกาธาน มีรางยื่นออกไปนอกมุขเป็นสะพานเกริน เพื่อใช้เป็นที่เคลื่อน พระโกศจากพระยานมาศสามลำคานขึ้นบนพระเมรุ
องค์พระเมรุทั้งด้านในและด้านนอก ประดับตกแต่งด้วยกระดาษทองย่นเกือบทั้งหมด ใช้สีทองเป็นหลักและประกอบด้วยสีอื่นๆ ที่เป็นสีอ่อนหวาน เหมาะกับพระอุปนิสัยและพระจริยวัตรที่นุ่มนวล สง่างาม ของสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ พระเมรุได้ดำเนินการตั้งแต่เดือนมกราคม พ.ศ. 2551 ซึ่งจะแล้วเสร็จในเดือนตุลาคม
นอกจากนี้กรมศิลปากรยังได้สร้าง ลิฟท์ยกระบบไฮดรอลิก เป็นลิฟท์ที่ติดตั้งพิเศษอยู่ทางด้านทิศตะวันตก ซึ่งติดตั้งอยู่ทั้ง 2 จุด คือ ฐานชาลา และ ฐานพระเมรุ ซึ่งใช้เป็นที่ขึ้นของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และพระบรมวงศานุวงศ์ เพื่อเข้าสู่พระเมรุภายในพระจิตกาธาน อีกด้วย